Document ID: 31995R0796

31995R0796
L 080/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 796/95 НА КОМИСИЯТА
от 7 април 1995 година
за изменение на Регламент (ЕИО) № 1858/93 за определяне на подробни правила за прилагане на Регламент (ЕИО) № 404/93 на Съвета по отношение на режима на компенсаторни помощи за загубите на приходи от търговия в сектора на бананите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1), последно изменен с Регламент (ЕО) № 3290/94 (2), и по-специално член 12, параграф 8 и член 14 от него,
като взе предвид Регламент (ЕИО) № 3813/92 на Съвета от 28 декември 1992 г. относно разчетната единица и обменните курсове, които трябва да се прилагат за целите на Общата селскостопанска политика (3), последно изменен с Регламент (ЕО) № 150/95 (4), и по-специално член 12 от него,
като има предвид, че Регламент (ЕИО) № 1858/93 на Комисията (5), последно изменен с Регламент (ЕО) № 705/94 (6), определи подробни правила за прилагане на режима на компенсаторни помощи за загубите на приходи от търговия в сектора на бананите;
като има предвид, че считано от 1 февруари 1995 г. член 13, параграф 2 от Регламент (ЕИО) № 3813/92 измени стойностите в екю на някои цени и суми, с цел да се неутрализират ефектите от премахването на коригиращия коефициент 1,207509, приложим за обменните курсове, използвани в земеделието, до 31 януари 1995 г.; като има предвид, че новите стойности в екю на въпросните цени и суми са въведени от 1 февруари 1995 г. в съответствие с разпоредбите на член 13, параграф 2 от Регламент (ЕИО) № 3813/92 и на член 18, параграф 1 от Регламент (ЕИО) № 1068/93 на Комисията от 30 април 1993 г. относно подробни правила за определяне и прилагане на селскостопанските обменни курсове (7), последно изменен с Регламент (ЕО) № 157/95 (8);
като има предвид, че, за да се избегне объркването и да се улесни прилагането на режима на компенсаторни помощи за загубите на приходи от търговия, стойността на фиксирания референтен приход в екю, определена в член 2, параграф 2 от Регламент (ЕИО) № 1858/93, следва да бъде заменена, считано от началото на пазарния период, който обхваща месеците март и април 1995 г.;
като има предвид, че Регламент (ЕИО) № 1858/93 съдържа известен брой преходни разпоредби за прилагането на режима, които вече не са приложими; като има предвид, че с оглед на яснотата те следва да бъдат отменени; като има предвид, че в светлината на опита сроковете за подаване на заявленията за аванси и изплащане на остатъка от помощта, следва да се удължат;
като има предвид, че в интерес на доброто управление следва да се предвиди незабавното влизане в сила на настоящия регламент;
като има предвид, че мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1858/93 се изменя, както следва:
1.
В член 1 се заличава вторият параграф.
2.
Параграф 2 от член 2 се заменя със следния текст:
„2. Фиксираният референтен приход се определя на 59,29 ECU на 100 кг нето тегло зелени банани при излизане от склада за опаковане.“
3.
Член 6 се заличава.
4.
В член 7 параграф 2 се заменя със следния текст:
„2. Заявленията се подават:
а)
по отношение на авансите - най-късно на двадесето число на месеците март, май, юли, септември и ноември за реално продадените банани през двумесечния период, предхождащ месеца на заявлението;
б)
по отношение на изплащането на остатъка от помощта - най-късно на 31 януари след годината, за която е поискана помощта. Остатъкът от помощта включва:
-
помощта за продадените банани през периода ноември-декември,
-
и, където е приложимо, изравняване на изплатените суми за продадените банани през посочените в буква а) периоди въз основа на окончателния размер на помощта.“
5.
В член 8 вторият параграф се заличава.
6.
Член 9 се заменя със следния текст:
„Член 9
1. В случай на превишаване на определените в член 12, параграф 2 от Регламент (ЕИО) № 404/93 количества за всеки регион, помощта се отпуска за всички заявени количества в рамките на общ обем от 854 000 тона нето тегло.
2. Ако общият обем на реално продадените количества превишава 854 000 тона, продадените количества, даващи право на помощ, се приспадат за всеки регион на производство, пропорционално на превишаването на определеното количество за този регион.
Комисията определя процентите на прилаганото намаление за всеки регион и ги съобщава на държавите-членки.
При прилагането на втора алинея компетентните органи прилагат еднакъв процент на намаление за количествата, посочени във всяко заявление за помощ.“
7.
Член 11 се заменя със следния текст:
„Член 11
Курсът, който трябва да се приложи за обмяна в национална валута на сумите на авансите и на помощта, е селскостопанският обменен курс, който е в сила на първия ден на всеки пазарен период, определен в член 7, параграф 2.“
Член 2
Настоящият регламент влиза в сила в деня на публикуването му в Официален вестник на Европейските общности.
Въпреки това, член 1, точка 2 се прилага от 1 март 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 април 1995 година.

Labels: 4
17
5
3
6